પાઠ 23
ઈસુ મરણમાંથી ઊઠ્યા
શિક્ષકની માર્ગદર્શિકા  ·  જુઓ, સાંભળો અને જીવો – પુસ્તક 3: ઈશ્વર દ્વારા વિજય
	હેતુ
	બાળકોને બતાવવું કે ઈસુએ મરણ પર વિજય મેળવ્યો છે અને તે આજે પણ જીવંત છે.

	શાસ્ત્રવાંચન
	માથ્થી 28:16-20

	મુખપાઠ કલમ
	એફેસી 1:22
અને ઈશ્વરે [ઈસુ ખ્રિસ્ત]ના પગ નીચે સર્વ વસ્તુઓ મૂકી અને તેમને મંડળી માટે સર્વ ઉપર શિર નીમ્યા …



પાઠની રજૂઆત
શરૂઆત
વર્ગને પૂછો કે કોઈ કબીલા, પ્રાંત કે દેશના આગેવાનને આપણે શું કહીએ છીએ. તેમણે તમને આ લોકોનાં સાચાં નામ આપવાની જરૂર નથી, ફક્ત તેમના હોદ્દા (ઉદાહરણ તરીકે: મુખી, રાજ્યપાલ, રાષ્ટ્રપતિ).
પાઠના મુખ્ય મુદ્દાઓ
	1.ઈશ્વરે ઈસુને મંડળીના શિર તરીકે નીમ્યા છે. મુખપાઠ કલમ બોલો. ઈશ્વરે આવું શા માટે કર્યું છે? આજનું ચિત્ર આપણને સમજવામાં મદદ કરશે.
	2.ચિત્ર 23 બતાવો. અહીં ઈસુ યરુશાલેમની બહાર એક ટેકરી પર પોતાના અનુયાયીઓ સાથે વાત કરતા બતાવ્યા છે. ચિત્રમાં યરુશાલેમ બતાવો. ઈસુએ કોઈ ગુનો કર્યો ન હતો છતાં તેમને મૃત્યુની સજા કરવામાં આવી હતી. તે બે ગુનેગારોની વચ્ચે ક્રૂસ પર મરણ પામ્યા હતા. ચિત્રમાં ક્રૂસો બતાવો. ઈશ્વરના પુત્ર ઈસુએ પોતાને મારી નાખવા દીધા (માથ્થી 27:33-44).
	3.પણ મરણ જીવંત ઈશ્વરના પુત્રને પકડી રાખી શક્યું નહિ. ઈસુ મરણમાંથી ઊઠ્યા. તેમણે મરણને હરાવ્યું. તે ફરી ક્યારેય મરણ પામશે નહિ. ચિત્રમાં બાજુમાં મોટા પથ્થરવાળી ખાલી કબર બતાવો.
	4.ઈસુએ પોતાના શિષ્યોને ભેગા કરીને કહ્યું, “મને આકાશમાં અને પૃથ્વી પર સર્વ અધિકાર આપવામાં આવ્યો છે.” તેમણે પોતાના શિષ્યોને આજ્ઞા કરી કે જાઓ અને સર્વ લોકોને જીવંત ઈસુ ખ્રિસ્ત વિશે કહો, જેથી તેઓ પણ તેમને અનુસરે અને તેમની આરાધના કરે. ઈસુએ હંમેશાં તેમની સાથે રહેવાનું વચન આપ્યું. તેમણે તેમને પાપ અને દુષ્ટ શક્તિઓ પર વિજયનું વચન આપ્યું. ઈસુના આ શબ્દો આપણા માટે પણ છે!
વાર્તા પ્રત્યે આપણો પ્રતિભાવ
ઝાયર સ્વતંત્ર દેશ બન્યો તે પહેલાં વસાહતી સરકારના કેટલાક સભ્યોએ પ્રોટેસ્ટન્ટ ચર્ચના ફેલાવાને મર્યાદિત કરવાનો પ્રયત્ન કર્યો. યોઆને અકુદ્રી તે સમયે એક ભેટ પામેલા અને જાણીતા ચર્ચ આગેવાન હતા. સરકારે તેમની ધરપકડ કરી જેથી તેમને બીજી જગ્યાએ ખસેડી શકાય, જ્યાં તે તેમને ઓછી તકલીફ આપે. “મને તે મંજૂર છે,” યોઆનેએ તેમને કહ્યું. “આ સુવાર્તા ફક્ત કાકવા લોકો માટે નથી, પણ આપણા આખા દેશના લોકો માટે છે!” કેસ સંભાળનાર સરકારી અધિકારી યોઆનેની સાક્ષીથી એટલો પ્રભાવિત થયો કે તેણે તેમને છોડી મૂક્યા.
આમાંથી: અકુદ્રી લેખક પીટર બ્રેશલર
મુખપાઠ કલમ દૃઢ કરાવો

